ZIGA ต้นทุนพุ่ง-รายจ่ายเพิ่ม ฉุดกำไร Q2/61 ร่วง 72.62% เหลือ 5.34 ลบ.
ZIGA ต้นทุนพุ่ง-รายจ่ายเพิ่ม ฉุดกำไร Q2/61 ร่วง 72.62% เหลือ 5.34 ลบ. จากปีก่อนกำไร 19.49 ลบ. ขณะที่งวด 6 เดือน กำไรลด 68.33% เหลือ 25.99 ลบ. จากปีก่อนกำไร 82.06 ลบ.
10 ส.ค. 2561

บริษัท ซิก้า อินโนเวชั่น จำกัด (มหาชน) หรือ ZIGA รายงานผลการดำเนินงานไตรมาส 2/61 (รวมบริษัทย่อย) สิ้นสุดวันที่ 30 มิ.ย.61 ดังนี้

โดยผลการดำเนินงานในไตรมาสดังกล่าวกำไรลดลง เนื่องจากบริษัทฯมีต้นทุนขายในไตรมาส 2/60 และปี 61 เท่ากับ 159.3 ล้านบาท และ 216.3 ล้านบาทตามลำดับ หรือคิดเป็นสัดส่วน 79.4% และ 89.6% ของรายได้รวมในไตรมาส 2/60 และปี 2561 ตามลำดับ โดยสัดส่วนต้นทุนดังกล่าวเพิ่มสูงขึ้น สาเหตุหลักเป็นผลมาจากการปรับขึ้นของราคาเหล็กม้วนเฉลี่ย ที่มีแนวโน้มปรับตัวเพิ่มขึ้นตั้งแต่ในช่วงปลายปี 2559
ขณะที่ค่าใช้จ่ายในการขายและบริหารในไตรมาส 2/60 และปี 2561 บริษัทฯมีค่าใช้จ่ายในการขายและบริหารจำนวน 13.8 ล้านบาท และ 16.1 ล้านบาท ตามลำดับ หรือคิดเป็นสัดส่วนค่าใช้จ่ายในการขายและบริหารต่อรายได้รวมเท่ากับ 6.9% และ 6.7% ตามลำดับ โดยสาเหตุหลักมาจากค่าใช้จ่ายเกี่ยวกับพนักงานเพิ่มขึ้น
อีกทั้ง ในไตรมาส 2/60 และปี 2561 บริษัทฯมีกำไรสุทธิจำนวน 19.5 ล้านบาท และ 5.3 ล้านบาท ตามลำดับ อัตรากำไรสุทธิของบริษัทฯคิดเป็น 9.7% และ 2.2% ของรายได้รวมในไตรมาส 2/60 และปี 2561 ตามลำดับ สาเหตุจากต้นทุนวัตถุดิบสูงขึ้น และกำไรขั้นต้นลดลง